**Урок:** беларуская мова, 4 клас

**Настаўнік:** Губанава Т.І.

**Тэма**:Знакі прыпынку ў сказах з аднароднымі членамі сказа.

**Мэта:** Плануецца, што да канца ўрока вучні будуць умець ставіць коскі ў сказах з аднароднымі членамі сказа, звязанымі інтанацыяй пералічэння.

**Задачы:**

-садзейнічаць фарміраванню пазнаваўчых уменняў (даказваць, рабіць вывады, прымяняць веды);

- садзейнічаць развіццю ўменняў адстойваць сваю пазіцыю;

- садзейнічаць выхаванню настойлівасці, мэтанакіраванасці, пазітыўных адносін да цяжкасцей.

**Абсталяванне**: падручнік, карткі з заданнямі, карткі з загадкамі.

 Ход урока

1. **Арганізацыйны момант.**

Я прапаную вам пагуляць у гульню “Ланцужок пажаданняў”.

Настаўнік і вучні па чарзе выказваюць адзін аднаму пажаданні.

1. **Праверка дамашняга задання**.

Дамашняе заданне сёння мы праверым працуючы ў парах “Правер і ацані сябра”. Пр.81.

1. **Чыстапісанне.**

Дд ду нд др

Каб запісаць словы з дадзенымі спалучэннямі літар, вам неабходна адгадаць загадкі, якія запісаны на картках.

І ў сто гадоў я малады.

Маё насенне – жалуды.(Дуб)

Яно для ўсіх нас – добры друг.

Хоць дзіваком здаецца,

Што адзяе вясной кажух,

А ўвосень раздзяецца. (Дрэва)

Дзень прыбывае,

А ён худае. (Каляндар)

Цёплы ці халодны:

Снегу брат ён родны.

Там, дзе ён,

Трэба парасон. (Дождж)

1. **Арфаграфічная размінка.**

Прыём “Лаві памылку”

На дошчы запісаны слоўнікавыя словы (з памылкамі).

Прачытайце словы, запісаныя на дошцы і знайдзіце памылкі. Запішыце гэтыя словы ў сшыткі без памылак.

Веласіпет, спякотны, апшар, чацьвёрты, ззяць, ледзве, стюдзёны, меньшы.

(веласіпед, спякотны, абшар, чацвёрты, ззяць, ледзьве, сцюдзёны, меншы)

1. **Слоўнікавая работа.**

Гульня “Літары рассыпаліся”.

Свзьяу (сувязь)

Запішыце слова, якое атрымалася. Падзяліце яго на склады.

Колькі літар у слове? (6)

Назавіце іх.

Колькі гукаў? Чаму?

Назавіце іх.

Колькі галосных? Назавіце.

Колькі зычных? Назавіце.

Колькі цвёрдых зычных? Назавіце.

Колькі мяккіх зычных? Назавіце.

1. **Актуалізацыя ведаў.**

Гульня “Веру – не веру”**.**

Ці верыце вы, што…

* Назвы прадметаў, прыметы прадметаў або дзеянні могуць пералічвацца ў сказе.
* Члены сказа, якія не адносяцца да аднаго і таго ж слова і адказваюць на розныя пытанні, называюцца аднароднымі членамі сказа.
* Аднароднымі членамі сказа могуць быць дзейнікі.
* Выказнікі не могуць быць аднароднымі членамі сказа.
* Даданыя члены сказа бываюць аднароднымі членамі сказа.
1. **Паведамленне тэмы ўрока і пастаноўка мэты.**

Тэма нашага ўрока “Знакі прыпынку ў сказах з аднароднымі членамі сказа”.

Як вы думаеце чаму мы павінны сёння навучыцца?

З практыкавання 82 запішыце сказы (1в. -1 сказ, 2в. – 2 сказ). Падкрэсліце аднародныя члены сказа і паспрабуйце адказаць на пытанне: Якія знакі прыпынку ставяцца ў сказах з аднароднымі членамі сказа?

Прачытайце правіла. Ці правільны вывад мы зрабілі?

**Фізкультхвілінка.**

**Практыкаванні для вачэй.**

**Работа ў групах.**

Зараз мы з вамі будзем даследчыкамі. Кожная група правядзе даследаванне і вызначыць, як яшчэ могуць злучацца на пісьме аднародныя члены сказа.(Заданні на картках.)

1-я група: Восенню на палях убіраюць і бульбу, і буракі, і капусту.

2-я група: Сонца яшчэ свеціць, але грэе мала.

 Прамяні сонца не ззяюць, а тлеюць над лесам.

Картка-падказка

1-я група: Восенню на палях убіраюць **і** бульбу, **і** буракі, **і** капусту.

2-я група: Сонца яшчэ свеціць, **але** грэе мала.

 Прамяні сонца не ззяюць, **а** тлеюць над лесам.

Зрабіце вывад: якія знакі прыпынку і ў якіх выпадках ставяцца пры аднародных членах сказа.

1. **Замацаванне ведаў.**

Практыкаванне 84. (Разбор 2 першых сказаў, астатнія самастойна.)

Узаемаправерка.

1. **Самастойная работа на выбар вучняў.**
2. *Прачытайце тэкст. Устаўце, дзе трэба паміж аднароднымі членамі сказа знакі прыпынку. Падкрэсліце аднародныя члены сказа.*

Жывёлы па-рознаму рыхтуюцца да зімы. Змеі яшчаркі жабы хаваюцца ў норкі. Пасвятлелі жывоцік і бакі ў зайца-шарака.

Закапаліся ў глей і насякомыя і малюскі і казяўкі.

1. *Прачытайце сказы. Устаўце паміж аднароднымі членамі сказа словы-злучнікі. Расстаўце, дзе трэба, знакі прыпынку.*

Шануй … паважай працу кожнага чалавека. Гавары меней … думай болей. Месяц свеціць … не грэе. Пуста стала … ў полі … ў лесе … на лузе.

1. *З прапанаваных слоў складзіце і запішыце сказы з аднароднымі членамі. Пастаўце, дзе трэба коскі.*

Лісты, дываном, і, зямлю, ляцелі, засцілалі, залатым. Дзеці, грыба, лесе, ягады, у, збіралі.

1. **Падвядзенне вынікаў.**

Прадоўжы сказ:

* Паміж аднароднымі членамі сказа, якія звязаныя інтараныяй пералічэння , …. (ставіцца коска);
* Коска не ставіцца, калі два аднародных члена сказа …(звязаны словам і);
* Калі аднародныя члены сказа звязаны словамі а, але, то …..(паміж імі ставіцца коска);
* Я запомніў…;
* Я ўмею … .

**11.Дамашняе заданне:** практыкаванне 85, правіла с.54.

1. ***Прачытайце тэкст. Устаўце, дзе трэба паміж аднароднымі членамі сказа знакі прыпынку. Падкрэсліце аднародныя члены сказа.***

Жывёлы па-рознаму рыхтуюцца да зімы. Змеі яшчаркі жабы хаваюцца ў норкі. Пасвятлелі жывоцік і бакі ў зайца-шарака. Закапаліся ў глей і насякомыя і малюскі

 і казяўкі.

1. ***Прачытайце сказы. Устаўце паміж аднароднымі членамі сказа словы-злучнікі. Расстаўце, дзе трэба, знакі прыпынку.***

Шануй … паважай працу кожнага чалавека. Гавары меней … думай болей. Месяц свеціць … не грэе. Пуста стала … ў полі … ў лесе … на лузе.

1. ***З прапанаваных слоў складзіце і запішыце сказы з аднароднымі членамі. Пастаўце, дзе трэба коскі.***

Лісты, дываном, і, зямлю, ляцелі, засцілалі, залатым.

Дзеці, грыба, лесе, ягады, у, збіралі.

1. І ў сто гадоў я малады.

 Маё насенне – жалуды.

1. Яно для ўсіх нас – добры друг.

 Хоць дзіваком здаецца,

 Што адзяе вясной кажух,

 А ўвосень раздзяецца.

1. Дзень прыбывае,

 А ён худае.

1. Цёплы ці халодны:

 Снегу брат ён родны.

 Там, дзе ён,

 Трэба парасон.

*1-я група:* Восенню на палях убіраюць і бульбу, і буракі, і капусту.

*2-я група:* Сонца яшчэ свеціць, але грэе мала.

 Прамяні сонца не ззяюць, а тлеюць над лесам.

***Картка-падказка***

*1-я група*: Восенню на палях убіраюць **і** бульбу, **і** буракі, **і** капусту.

***Картка-падказка***

*2-я група:* Сонца яшчэ свеціць, **але** грэе мала.

 Прамяні сонца не ззяюць, **а** тлеюць над лесам.